ddrg/super_eurlex huggingface dataset:
Direktiva Komisije

z dne 24. maja 1978

o spremembi Direktive 74/268/EGS o posebnih pogojih glede prisotnosti Avena fatua v semenu krmnih rastlin in žit

(78/511/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 66/401/EGS z dne 14. junija 1966, o trženju semena krmnih rastlin [1], kakor je bila nazadnje spremenjena z Direktivo Sveta 78/55/EGS [2], in zlasti člena 11 Direktive,

ker je navedena direktiva določila dovoljena odstopanja vrednosti v zvezi s prisotnostjo Avena fatua v semenu krmnih rastlin;

ker so se ta dovoljena odstopanja vrednosti za določene zahteve zdela previsoka;

ker je Direktiva Komisije 74/268/EGS z dne 2. maja 1974 [3] zato določila posebne pogoje v zvezi s prisotnostjo Avena fatua v semenu krmnih rastlin;

ker je Prva Direktiva Komisije 78/386/EGS z dne 18. aprila 1978 o spremembi Priloge k Direktivi Sveta 66/401/EGS o trženju semena krmnih rastlin [4] določila nove pogoje na ravni Skupnosti v zvezi s prisotnostjo Avena fatua v semenu krmnih rastlin,

ker zaradi teh sprememb posebni pogoji iz Direktive 74/268/EGS niso več potrebni;

ker je treba te posebne pogoje, glede semena krmnih rastlin, zato odpraviti;

ker so ukrepi, predvideni s to direktivo, v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo,

SPREJELA NASLEDNJO DIREKTIVO:

Člen 1

Člen 1 Direktive 74/268/EGS se razveljavi.

Člen 2

Države članice najpozneje 1. julija 1980 sprejmejo zakone in druge predpise, potrebne za uskladitev s to direktivo. O tem takoj obvestijo Komisijo, ki obvesti ostale države članice.

Člen 3

Ta direktiva je naslovljena na države članice.

V Bruslju, 24. maja 1978

Za Komisijo

Finn Gundelach

Podpredsednik

[1] UL 125, 11.7.1966, str. 2298/66.

[2] UL L 16, 20.1.1978, str. 23.

[3] UL L 141, 24.5.1974, str. 19.

[4] UL L 113, 25.4.1978, str. 1.

--------------------------------------------------
Direktiva Sveta

z dne 6. aprila 1976

o peti spremembi Direktive Sveta z dne 23. oktobra 1962 o približevanju zakonodaj držav članic o barvilih, ki se smejo uporabiti v živilih, namenjenih za prehrano ljudi

(76/399/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker Direktiva Sveta z dne 23. oktobra 1962 o približevanju zakonodaj držav članic o barvilih, ki se smejo uporabiti v živilih, namenjenih za prehrano ljudi [3], kakor je bila nazadnje spremenjena z Direktivo 70/358/EGS [4], določa seznam Skupnosti za barvila;

ker je od sprejetja te direktive prišlo do bistvenega napredka v metodah za toksikološko preiskavo aditivov za živila, zlasti v oceni in obdelavi bioloških in kemičnih podatkov;

ker se glede na sedanje zahteve o zdravstveni neoporečnosti barvil nekatera barvila ne bi smela več uporabljati v živilih;

ker je treba navedeno prepoved izvajati pod pogoji, ki zagotavljajo zaščito javnega zdravja, hkrati pa se čim bolj izogibati vsakršnim motnjam tehnološke in gospodarske narave,

SPREJEL NASLEDNJO DIREKTIVO:

Člen 1

1. Prilogi I in III k Direktivi z dne 23. oktobra 1962 se spremenita takole:

Naslednja barvila se s 1. januarjem 1977 črtajo:

E 103 Krizoin S,

E 105 Temno rumeno AB,

E 111 Oranžno GGN,

E 121 Rdeče

E 125 Škrlatno GN,

E 126 Škrlatno rdeče 6 R,

E130 Antrakinon modro,

E 152 Črno 7984,

E 181 Žgana umbra.

2. Trgovanje z živili, ki vsebujejo eno ali več barvil iz odstavka 1, je s 1. januarjem 1978 prepovedano.

Člen 2

Države članice, ki so pooblaščene, da do 31. decembra 1975 prepovejo uporabo enega ali več barvil iz člena 1(1) v živilih, lahko to prepoved ohranijo tudi po tem datumu.

Člen 3

Države članice sprejmejo vse ukrepe, potrebne za uskladitev s to direktivo, v rokih iz člena 1. O tem takoj obvestijo Komisijo.

Člen 4

Ta direktiva je naslovljena na države članice.

V Luxembourgu, 6. aprila 1976

Za Svet

Predsednik

J. Hamilius

[1] UL L 79, 5.4.1976, str. 46.

[2] UL C 50, 4.3.1976, str. 8.

[3] UL 115, 11.11.1962, str. 2645/62.

[4] UL L 157, 18.7.1970, str. 36.

--------------------------------------------------
Direktiva Komisije

z dne 25. julija 1975

o omejitvi trženja semena travniške latovke (Poa pratensis L.) na seme, ki je bilo uradno potrjeno kot "osnovno seme" ali "certificirano seme"

(75/502/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta z dne 14. junija 1966 [1] o trženju semena krmnih rastlin, kakor je bila nazadnje spremenjena z Direktivo Sveta z dne 11. decembra 1973 [2], in zlasti člena 3(3) Direktive,

ker navedena direktiva dovoljuje trženje osnovnega, certificiranega in trgovskega semena travniške latovke (Poa pratensis L.);

ker je v členu 3(3) Direktive Komisija pooblaščena, da prepove trženje semena krmnih rastlin, če seme ni bilo uradno potrjeno kot "osnovno seme" ali "certificirano seme";

ker države članice zdaj pridelujejo zadostne količine osnovnega in certificiranega semena, da zadostijo povpraševanju po semenu travniške latovke v Skupnosti;

ker po porabi zalog semen, nastalih v sedanjih pridelovalnih razmerah, torej ne bo več primerno dovoljevati trženja semena travniške latovke;

ker so ukrepi, predvideni s to direktivo, v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo,

SPREJELA NASLEDNJO DIREKTIVO:

Člen 1

Države članice predpišejo, da od 1. julija 1976 ni več dovoljeno trženje semena travniške latovke (Poa pratensis L.), če seme ni bilo uradno potrjeno kot "osnovno seme" ali "certificirano seme".

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 1. julija 1976. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 25. julija 1975

Za Komisijo

P. J. Lardinois

Član Komisije

[1] UL 125, 11.7.1966, str. 2298/66.

[2] UL 356, 27.12.1973, str. 79.

--------------------------------------------------
Direktiva Sveta

z dne 19. decembra 1972

o spremembi Direktive Sveta z dne 26. julija 1971 o približevanju zakonodaj držav članic v zvezi s skupnimi določbami za merilne instrumente in metode meroslovne kontrole

(72/427/EEC)

SVET EVROPSKIH SKUPNOSTI JE

ob upoštevanju Pogodbe o pristopu novih držav članic k Evropski gospodarski skupnosti ter k Evropski skupnosti za atomsko energijo, podpisane dne 22. januarja 1972, in zlasti člena 153 akta, priloženega k Pogodbi,

ob upoštevanju predloga Komisije,

ker je zaradi razširitve Skupnosti potrebna tehnična prilagoditev Dodatka II Direktive Sveta z dne 26. julija 1971 [1] o približevanju zakonodaj držav članic v zvezi s skupnimi določbami za merilne instrumente in za meroslovno kontrolo;

ker je treba v skladu s členom 30 zgoraj navedenega akta navedeno direktivo spremeniti v skladu s smernicami, določenimi v Dodatku II tega akta,

SPREJEL NASLEDNJO DIREKTIVO:

Člen 1

Risbe, na katere se v točki 3.2.1 sklicuje Dodatek II Direktive Sveta z dne 26. julija 1971, se dopolni s črkami, potrebnimi za znake UK, IR in DK, v skladu s spodnjim modelom:

+++++ TIFF +++++

Člen 2

Ta direktiva je naslovljena na države članice in začne veljati na dan pristopa.

V Bruslju, 19. decembra 1972

Za Svet

Predsednik

T. Westerterp

[1] UL L 202, 6.9.1971, str. 1.

--------------------------------------------------
Direktiva Sveta

z dne 22. marca 1971

o podaljšanju roka, določenega v členu 10 Direktive Sveta z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi

(71/144/EGS)

SVET EVROPSKE GOSPODARSKE SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije,

ker Direktiva Sveta z dne 27. junija 1967 [1] o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi, kakor je bila nazadnje spremenjena z Direktivo Sveta z dne 6. marca 1970 [2], določa, naj države članice sprejmejo ukrepe, potrebne za uskladitev s to direktivo, in jih uporabijo najpozneje do 1. januarja 1971;

ker se je izkazalo, da je rok prekratek; ker ga je zato priporočljivo podaljšati,

SPREJEL NASLEDNJO DIREKTIVO:

Člen 1

Rok iz prvega odstavka člena 10 Direktive Sveta z dne 27. junija 1967 se podaljša do 1. januarja 1972.

Člen 2

Ta direktiva je naslovljena na države članice.

V Bruslju, 22. marca 1971

Za Svet

Predsednik

M. Cointat

[1] UL 196, 16.8.1967, str. 1.

[2] UL L 59, 14.3.1970, str. 33.

--------------------------------------------------
Direktiva Sveta

z dne 24. oktobra 1967

o spremembi Direktive Sveta o približevanju zakonodaj držav članic o barvilih, ki se smejo uporabiti v živilih, namenjenih za prehrano ljudi

(67/653/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker lahko države članice v skladu s členom 2(1) Direktive Sveta z dne 23. oktobra 1962 [3] o približevanju zakonodaj držav članic o barvilih, ki se smejo uporabiti v živilih, namenjenih za prehrano ljudi, kakor je bila spremenjena s členom 1(1) Direktive Sveta z dne 25. oktobra 1965 [4], do 31. decembra 1966 ohranijo svoje veljavne nacionalne predpise o barvilih iz Priloge II k navedeni direktivi;

ker se lahko nekatera barvila iz Priloge II k Direktivi z dne 23. oktobra 1962, in sicer eritrosin in kisel briljantno zelen BS, ki sta v splošni uporabi v več državah članicah kot barvili za živila, kakor so pokazale znanstvene raziskave, uporabljata brez nevarnosti za zdravje ljudi; ker je njuna uporaba potrebna zaradi gospodarskih razlogov;

ker je treba ob odobritvi teh barvil določiti posebna merila čistosti, ki jih morata izpolnjevati,

SPREJEL NASLEDNJO DIREKTIVO:

Člen 1

Direktiva Sveta z dne 23. oktobra 1962 se spremeni takole:

1. Oddelku I v Prilogi I se doda naslednje:

- Za E 126:

"E 127 | eritrosin | 887 | (773) 45430 | 93 | Dinatrijeva ali dikalijeva sol 2, 4, 5, 7-tetrajodofluorescin" |

- Za E 141:

"E 142 | kisel briljantno zelen BS (lisamin zeleni) | 836 | (737) 44090 | 86 | Natrijeva sol 4,4-bis (dimetil-amino) difenil-metilen-2-naftol-3,6-dižveplove kisline" |

Iz Priloge II, oddelek I, se črtajo podrobnosti v zvezi z eritrosinom in kislim briljantno zelenim BS (lisamin zeleni).

2. Prilogi II se doda naslednje:

- Za E 126:

"E 127 eritrosin

Proizvodi, netopni v vodi: | ne več kakor 0,2 % |

Mineralni jodidi: | ne več kakor 1000 mg/kg (ocenjen kot natrijev jodid) |

Dodatna barvila: | ne več kakor 3 % |

Fluorescin: | ni zaznavnih sledi." |

- Za E 141:

"E 142 kisel briljantno zelen BS

Proizvodi, netopni v vodi: | ne več kakor 0,2 % |

Dodatna barvila: | ne več kakor 1 %." |

Člen 2

Države članice sprejmejo ukrepe, potrebne za uskladitev s to direktivo, najpozneje do 1. januarja 1968 in o tem takoj obvestijo Komisijo.

Člen 3

Ta direktiva je naslovljena na države članice.

V Luxembourgu, 24. oktobra 1967

Za Svet

Predsednik

K. Schiller

[1] UL 63, 3.4.1967, str. 966/67.

[2] UL 64, 5.4.1967, str. 1008/67.

[3] UL 115, 11.11.1962, str. 2645/62.

[4] UL 178, 26.10.1965, str. 2793/65.

--------------------------------------------------
(115)

Komisija je v uvodni izjavi 192 v nadaljevanju obravnavala podobno trditev v zvezi z izračuni nelojalnega nižanja ciljnih cen. Izbor posameznih razpisov dejansko ne bi mogel nadomestiti analize, ki jo je opravila Komisija, saj je ta analiza temeljila na popolnih in ustrezno preverjenih dejanskih podatkih o prodaji, tj. seznamu prodajnih transakcij in primerjavi cen glede na vrsto, ki so jih predložili vzorčeni proizvajalci Unije in proizvajalci izvozniki. Ta seznam vsebuje dejanske vrednosti prodanih in na računih navedenih količin v obdobju preiskave, ki, kot je pojasnjeno v uvodni izjavi 136, na koncu pogosto odstopajo od vrednosti, navedenih v razpisnih pogojih. V nasprotju s slednjimi podatki o dejanski prodaji upoštevajo popuste in rabate, odložene ali ne, ki so bili dejansko izdani in so se nanašali na obdobje preiskave. Zato analiza na osnovi razpisov ne bi natančno odražala konkurenčnih pogojev na trgu aluminijastih koles. Poleg tega združenje ACEA ni izpodbijalo dejstva, da imajo aluminijasta kolesa, proizvedena v Maroku, enake osnovne fizikalne, kemične in tehnične lastnosti ter enake osnovne vrste uporabe kot aluminijasta kolesa, ki jih proizvaja industrija Unije. Zato je primerjava po vrstah izdelka v nasprotju z analizo na osnovi razpisov pravilno odražala konkurenco po cenah in količinah med uvozom iz Maroka in prodajo industrije Unije, da bi se določilo nelojalno nižanje prodajnih in ciljnih cen. Kot je združenje ACEA pojasnilo v svojih pripombah, se v razpisnih pogodbah odraža približno število koles, ki jih je treba dobaviti, medtem ko je točno število običajno dogovorjeno v nekaj tednih pred dobavo, ter da je uspeh določenega modela avtomobila odvisen od potrošnikov in posledično je od tega odvisen obseg proizvodnje aluminijastih koles. Pri vsakem modelu avtomobila se lahko ponudi več tipov aluminijastih koles, proizvajalci avtomobilov pa ne morejo predvideti celotne prodaje vsakega tipa v celotni proizvodni dobi tega modela. Četudi bi Komisija upoštevala učinke na cene na ravni razpisov, je ugotovila, da so bili podatki, prejeti na razpisih, nepopolni, saj so izvirali samo od dveh sodelujočih uporabnikov in jih ni bilo mogoče v celoti navzkrižno preveriti s podatki, ki jih je predložila industrija Unije. Poleg tega eden največjih uporabnikov ni sodeloval v preiskavi, delnih podatkov, ki jih je v njegovem imenu poslalo združenje ACEA, pa ni bilo mogoče preveriti. Trditev je bila zato zavrnjena.
(3)

v členu 12(1) se točka (e) nadomesti z naslednjim: „(e) Okence 24 uvoznega dovoljenja ali okence 22 izvoznega dovoljenja vsebuje izjavo ‚Člen 3(4) Uredbe (EGS, Euratom) št. 1182/71 se ne uporablja‘ (*1). ( *1 ) — V bolgarščini: Член 3, параграф 4 от Регламент (ЕИО, Евратом) № 1182/71 не се прилага — V španščini: No es de aplicación el artículo 3, apartado 4, del Reglamento (CEE, Euratom) no 1182/71 — V češčini: Ustanovení čl. 3 odst. 4 nařízení (EHS, Euratom) č. 1182/71 se nepoužije — V danščini: Artikel 3, stk. 4, i forordning (EØF, Euratom) nr. 1182/71 finder ikke anvendelse — V nemščini: Artikel 3 Absatz 4 der Verordnung (EWG, Euratom) Nr. 1182/71 kommt nicht zur Anwendung — V estonščini: Määruse (EMÜ, Euratom) nr 1182/71 artikli 3 lõiget 4 ei kohaldata — V grščini: Το άρθρο 3 παράγραφος 4 του κανονισμού (ΕΟΚ, Ευρατόμ) αριθ. 1182/71 δεν εφαρμόζεται — V angleščini: Article 3(4) of Regulation (EEC, Euratom) No 1182/71 shall not apply — V francoščini: L’article 3, paragraphe 4, du règlement (CEE, Euratom) no 1182/71 ne s’applique pas — V hrvaščini: Članak 3. stavak 4. Uredbe (EEZ, Euratom) br. 1182/71 se ne primjenjuje — V italijanščini: L’articolo 3, paragrafo 4, del regolamento (CEE, Euratom) n. 1182/71 non si applica — V latvijščini: Regulas (EEK, Euratom) Nr. 1182/71 3. panta 4. punktu nepiemēro — V litovščini: Reglamento (EEB, Euratomas) Nr. 1182/71 3 straipsnio 4 dalis netaikoma — V madžarščini: Az 1182/71/EGK, Euratom rendelet 3. cikkének (4) bekezdését nem kell alkalmazni — V malteščini: L-Artikolu 3(4) tar-Regolament (KEE, Euratom) Nru 1182/71 ma għandux japplika — V nizozemščini: Artikel 3, lid 4, van Verordening (EEG, Euratom) nr. 1182/71 is niet van toepassing — V poljščini: Artykuł 3 ust. 4 rozporządzenia (EWG, Euratom) nr 1182/71 nie ma zastosowania — V portugalščini: O artigo 3. o , n. o 4, do Regulamento (CEE, Euratom) n. o 1182/71 não é aplicável — V romunščini: Articolul 3 alineatul 4 din Regulamentul (CEE, Euratom) nr. 1182/71 nu se aplică — V slovaščini: Článok 3 ods. 4 nariadenia (EHS, Euratom) č. 1182/71 sa neuplatňuje — V slovenščini: Člen 3(4) Uredbe (EGS, Euratom) št. 1182/71 se ne uporablja — V finščini: Asetuksen (ETY, Euratom) N:o 1182/71 3 artiklan 4 kohtaa ei sovelleta — V švedščini: Artikel 3.4 i förordning (EEG, Euartom) nr 1182/71 skall inte tillämpas.“; "
UREDBA KOMISIJE (EU) 2023/208

z dne 27. januarja 2023

o zaprtju ribolova na škampa v funkcionalni enoti 16 podobmočja ICES 7 za plovila, ki plujejo pod zastavo Irske

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike (1) in zlasti člena 36(2) Uredbe,

ob upoštevanju naslednjega:

(1) Uredba Sveta (EU) 2022/109 (2) določa kvote za leto 2022.

(2) Po podatkih, ki jih je prejela Komisija, se je z ulovi staleža škampa v funkcionalni enoti 16 podobmočja ICES 7 s plovili, ki plujejo pod zastavo Irske ali so v njej registrirana, izčrpala dodeljena kvota za leto 2022.

(3) Zato je za navedeni stalež treba prepovedati nekatere ribolovne dejavnosti –

SPREJELA NASLEDNJO UREDBO:

Člen 1 Izčrpanje kvote Ribolovna kvota, ki je bila za leto 2022 dodeljena Irski za stalež škampa v funkcionalni enoti 16 podobmočja ICES 7 iz Priloge, velja za izčrpano od datuma iz navedene priloge.

Člen 2 Prepovedi 1. Ribolov na stalež iz člena 1 s plovili, ki plujejo pod zastavo Irske ali so v njej registrirana, je prepovedan od datuma iz Priloge. Zlasti je prepovedano izsledovati ribe ter metati, nastavljati ali vleči ribolovno orodje za namen ribolova na navedeni stalež. 2. Pretovarjanje, obdržanje na krovu, predelava na krovu, prenašanje, reja v mrežastih kletkah, pitanje in iztovarjanje rib in ribiških proizvodov iz tega staleža, ki jih ulovijo navedena plovila, so še naprej dovoljeni za ulove pred navedenim datumom. 3. Nenamerni ulov vrste iz navedenega staleža z navedenimi plovili se izvleče na krov in obdrži na krovu ribiških plovil, evidentira, iztovori in odšteje od kvot v skladu s členom 15 Uredbe (EU) št. 1380/2013 Evropskega parlamenta in Sveta (3).

Člen 3 Začetek veljavnosti Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 27. januarja 2023 Za Komisijo v imenu predsednice Virginijus SINKEVIČIUS član Komisije

(1) UL L 343, 22.12.2009, str. 1.

(2) Uredba Sveta (EU) 2022/109 z dne 27. januarja 2022 o določitvi ribolovnih možnosti za leto 2022 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije (UL L 21, 31.1.2022, str. 1).

(3) Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
Oznaka, ki predstavlja enote, izmerjene za navedeno količino na krovu, kot so osebni predmeti članov posadke, ladijske zaloge in tovor.

Meritev dolžine ladje, za katero je srednji del ladje konstanten po površini in obliki, od premca do srednjega zbiralnika, ko je ladja polno natovorjena, v metrih.

Meritev dolžine ladje, za katero je srednji del ladje konstanten po površini in obliki, od premca do srednjega zbiralnika, ko je ladja polno natovorjena, v metrih.

Meritev dolžine ladje, za katero je srednji del ladje konstanten po površini in obliki, od premca do srednjega zbiralnika, ko je ladja obtežena z balastom, v metrih.

Meritev dolžine ladje, za katero je srednji del ladje konstanten po površini in obliki, od krme do srednjega zbiralnika, ko je ladja obtežena z balastom, v metrih.

Oznaka, ki predstavlja razred ICE v skladu s finsko-švedsko oznako, ki se uporablja za plovila, namenjena za uporabo v ledenih vodah, za vse od lahkih ledenih razmer do lomljenja in razbijanja ledu.

Opis vrste sežigalnice odpadkov. Glede na ladijske odpadke so ti podatki povezani s količino pepela, ki ga je treba odložiti, in se po potrebi upoštevajo tudi za določitev zadostne preostale skladiščne zmogljivosti, da se doseže naslednje pristanišče.

Predvideni datum in čas prihoda do zapornic Kielskega prekopa na poti v pristanišče postanka v Nemčiji.

Predvideni datum in čas prihoda do zapornic Kielskega prekopa na poti od pristanišča postanka v Nemčiji.

Število oseb, ki so med potovanjem dejansko zaposlene za opravljanje dolžnosti na krovu pri obratovanju ladje ali oskrbovanju in vpisane na seznam članov posadke.

Ali so bili na krovu najdeni slepi potniki? To je podatkovni element „da/ne“.

Oznake ISO 3166-1 alfa-3, vključno z uporabniško določenimi oznakami iz ISO/IEC 7501-1 (za posebne strojno berljive potne liste), namenjene osebam brez opredeljenega državljanstva, kot so XXA, XXB, XXC in XXX

Opis osebnih predmetov, ki niso upravičeni do oprostitve carin in davkov ali za katere veljajo prepovedi ali omejitve.

Lahko je v obliki oznak WCO (ISO 15459) ali podobnih oznak. Zagotavlja dostop do osnovnih trgovinskih podatkov, ki so pomembni za carino.

Navedba vrste rastline, rastlinskih proizvodov in drugih predmetov, ki so predmet fitosanitarnega nadzora.

Številka Carinske unije in statistike (CUS) je oznaka, ki se v okviru evropskega carinskega seznama kemijskih snovi (ECICS) dodeli predvsem kemičnim snovem in preparatom.

DE-048-15

Podporna dokumentacija: vrsta

Z ustreznimi oznakami navedite vrsto dokumenta.

an4

1203002000
(10)

Komisija si je prizadevala preveriti vse informacije, ki so bile po njenem mnenju potrebne za ugotovitev, ali vložnik izpolnjuje pogoje za ONPI. V ta namen je analizirala dokaze, ki jih je predložil vložnik, in uporabila različne spletne podatkovne zbirke, vključno z zbirkama Orbis (5) in Qichacha (6). Hkrati je Komisija industrijo Unije obvestila o zahtevku vložnika in jo pozvala, naj po potrebi predloži morebitne pripombe. Industrija Unije je predložila pripombe v zvezi z vložnikovim izpolnjevanjem pogoja iz člena 2(a) Uredbe (EU) 2019/1198.
UREDBA KOMISIJE (EU) 2023/3

z dne 3. januarja 2023

o popravku nemške jezikovne različice Uredbe (EU) 2019/1781 o določitvi zahtev za okoljsko primerno zasnovo elektromotorjev in pogonov s spremenljivo hitrostjo v skladu z Direktivo 2009/125/ES Evropskega parlamenta in Sveta ter o spremembi Uredbe (ES) št. 641/2009 glede zahtev za okoljsko primerno zasnovo samostojnih obtočnih črpalk in obtočnih črpalk, namenjenih vgradnji v izdelke

(Besedilo velja za EGP)

EVROPSKA KOMISIJA JE –

ob upoštevanju člena 114 Pogodbe o delovanju Evropske unije,

ob upoštevanju Direktive 2009/125/ES Evropskega parlamenta in Sveta z dne 21. oktobra 2009 o vzpostavitvi okvira za določanje zahtev za okoljsko primerno zasnovo izdelkov, povezanih z energijo (1), in zlasti člena 15(1) Direktive,

ob upoštevanju naslednjega:

(1) Nemška jezikovna različica Uredbe Komisije (EU) 2019/1781 (2) vsebuje napake v uvodni izjavi 7, drugi stavek, in v členu 3, točka 7, pri sklicevanju na omrežje ter v členu 2(1)(a)(v) glede neposrednega povezanega obratovanja nekaterih izdelkov.

(2) Nemško jezikovno različico Uredbe (EU) 2019/1781 bi bilo zato treba ustrezno popraviti. Druge jezikovne različice teh napak ne vsebujejo.

(3) Ukrepi iz te uredbe so v skladu z mnenjem odbora, ustanovljenega s členom 19(1) Direktive 2009/125/ES –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 3. januarja 2023 Za Komisijo predsednica Ursula VON DER LEYEN

(1) UL L 285, 31.10.2009, str. 10.

(2) Uredba Komisije (EU) 2019/1781 z dne 1. oktobra 2019 o določitvi zahtev za okoljsko primerno zasnovo elektromotorjev in pogonov s spremenljivo hitrostjo v skladu z Direktivo 2009/125/ES Evropskega parlamenta in Sveta, o spremembi Uredbe (ES) št. 641/2009 glede zahtev za okoljsko primerno zasnovo samostojnih obtočnih črpalk in obtočnih črpalk, namenjenih vgradnji v izdelke, ter o razveljavitvi Uredbe Komisije (ES) št. 640/2009 (UL L 272, 25.10.2019, str. 74).